钦定古今图书集成/理学汇编/字学典/第079卷 > 《跋旧石本乐毅论》前人
## 钦定古今图书集成/理学汇编/字学典/第079卷 > 《跋旧石本乐毅论》前人

沈存中《笔谈》云：“皇祐中，尝于高绅之子钱唐主簿安
世家见此石。后十馀年，安世在苏州，石已破为数片，
以铁束之。后安世死，石不知所在。或云苏州一富家
得之，亦不复见。”存中所记，与欧阳公不同如此，延之
所谓锡山徐氏者，岂又得之苏州富家耶？延之又谓
损泐模糊，则石虽幸存，亦无复如此本之清劲矣。《续
阁帖》中所刻全文，又不知所自来。顷年曾于折子明
家见其所藏旧本，笔意绝类徐季海，要皆非此本之
比也。